open-index/open-wikipedia-markdown huggingface dataset:
Večernji list

**Večernji list** hrvatske su dnevne novine koje izdaje zagrebačka tvrtka "Večernji list d.d".

Prvi je broj lista izašao 1. srpnja 1959, a nastao je spajanjem dvaju tadašnjih dnevnih novina, Narodnog lista i Večernjeg vjesnika. List je, kao i njegovi prethodnici, bio posvećen manje politici, a više "običnim" temama poput sporta, mode, kriminala i svakodnevnog života, zbog čega je ubrzo postao najčitanijim dnevnikom u Hrvatskoj i stekao nadimak *Večernjak*. Nakon demokratizacije 1990. se po političkim stavovima pozicionirao uglavnom desno od centra. Prva mu je ozbiljna konkurencija na zagrebačkom i nacionalnom tržištu 1998. postao novopokrenuti Jutarnji list. Od 2000. je u vlasništvu austrijske medijske grupacije Styria AG.

Prema anketi "GfK Centar za istraživanje tržišta" iz 2001. godine, Večernji list je vodeći  je nacionalni list u zemlji s jakim regionalnim izdanjima.

"Večernji list" je projektom "Nogomet srcem" 2006. osvojio treće mjesto na natjecanju "Ifra Cross Media Award 2006", za praćenje Svjetskog prvenstva u nogometu, postavši prvim hrvatskim dnevnikom koji je osvojio neku međunarodnu nagradu.

## Glavni urednici
Kroz povijest najnakladnijih hrvatskih dnevnih novina, "Večernji list" je vodilo 11 glavnih urednika:
* Tomislav Golubović (od 1959. do 1961.),
* Mirko Bilić (od 1961. do 1963.),
* Vera Vrcić (od 1963. do 1968.),
* Davor Šošić (od 1968. do 1972.),
* Milan Bekić (od 1972. do 1975.),
* Drago Šubić (od 1975. do 1983.),
* Stjepan Andrašić (od 1983. do 1990.),
* Ivo Lajtman (od 1990. do 1992., a nakon smrti, kraće vrijeme zamjenjivao ga je v.d. Vinko Česi, do novog gl. urednika),
* Branko Tuđen (od 1992. do 2001.),
* Ružica Cigler (od 2001. do 2005.),
* Miljenko Manjkas (od 2005. do 2006.)
* Goran Ogurlić (od 2006.)

## Izvori


## Vanjske veze
* Newsportal vecernji.hr
* Poslovne stranice Večernjeg lista
Citizendium

**Citizendium** ˌsɪtɨˈzɛndiəm (engl. *citizen*: građanin + *[compen]dium*: kompendij), projekt slobodne enciklopedije na engleskom jeziku zasnovan na wikiju koji je kao »građanski kompendij svega« pokrenuo Larry Sanger, jedan od dvojice suosnivača Wikipedije.

Sangeru se nije svidjela činjenica da po Wikipediji svatko može napisati što želi, bez odgovornosti i posve anonimno. Stoga je izašao iz uprave Wikipedije i pokrenuo Citizendium-online-enciklopediju u kojoj ipak ima malo više reda. Onaj tko želi dodati novi članak u Citizendium morat će se registrirati, i to pravim imenom i prezimenom, a izradu i kvalitetu novih članaka nadgledat će znanstvenici i stručnjaci u određenim područjima. Sve će i dalje biti besplatno i na dobrovoljnoj bazi, baš kao i na Wikipediji. Na Citizendiumu se trenutno nalazi 10.000 članaka, što je ujedno i najveći problem s kojim će se ova nova enciklopedija morati suočiti: izgradnja dovoljne količine sadržaja da postane ozbiljan konkurent Wikipediji.

## Reference

## Vanjske veze

* Web stranica projekta Citizendium
Ksenija Pajić

**Ksenija Pajić** (Rijeka, 30. lipnja 1961.) je hrvatska filmska i kazališna glumica. 

### Biografija
Rođena je u Rijeci, gdje je završila osnovnu i srednju školu. Diplomirala je na Akademiji dramskih umjetnosti u Zagrebu 1984. godine. Nakon diplomiranja provela je dvije sezone angažirana u Teatru u gostima gdje je igrala glavne uloge. Godine 1986. primljena je u stalni angažman Dramskog kazališta Gavella. Ostvarila je veliki broj zapaženih uloga u kazalištu, na filmu i na televiziji.

### Uloge u kazalištu (Gavella)

### Televizijske uloge

### Filmske uloge

## Nagrade
* Nagrada udruženja dramskih umjetnika: *Važno je zvati se Ernest* - uloga Gvandolen Fairfax.
* Nagrada na Danima satire.
* Film - glavna nagrada za ulogu u filmu *Oficir s ružom* na međunarodnom festivalu u Valenciji.
Sirig

**Sirig** je naselje u opštini Temerin u Južnobačkom okrugu. Prema popisu iz 2002. bilo je 3010 stanovnika (prema popisu iz 1991. bilo je 2542 stanovnika).

## Geografija
Sirig se nalazi u zapadnom delu opštine Temerin, na nadmorskoj visini od 82 m. Od Temerina je udaljen 6&nbsp;km, a od Novog Sada oko 20&nbsp;km. Smešten je na raskrsnici međunarodnog puta E-5 (M-22) Novi Sad-Subotica i regionalnog puta R-104 od Odžaka prema Temerinu. Središnji deo atara preseca autoput Beograd-Subotica. Atar Siriga ima površinu od 2697 ha, što čini 16% teritorije opštine.

Kroz naselje protiče Kisački kanal (Kanalić).

## Historija
Sirig je najmanje i najmlađe naselje koje se spominje još u 15. veku, a planski na današnjem mestu je nastalo 1927. godine na pustari na kojoj su se naselili oko 200 porodica iz Bođana i Vajske koji su raseljeni zbog poplava Dunava 1924. i 1926. Njima je dodeljena zemlja oduzeta agrarnom reformom od Srpske pravoslavne crkve. Kasnije su se u Sirig doselilo još 25 porodica dobrovoljaca iz banatskog sela Sokolac. Te porodice su su bile doseljene iz Like u Banat, a morale su napustiti dodeljenu zemlju, jer je njihov prethodni vlasnik dobio sudski spor protiv države.

Mađarski vojnici su 13. i 14. aprila 1941. u Sirigu ubili oko 1.000 stanovnika  i spalili selo.

## Privreda
Stanovništvo se uglavnom bavi poljoprivredom ili radi u industriji Temerina i Novog Sada.
Zemljište u ataru Siriga je vrlo plodno. U blizini naselja se nalaze Čenejska farma i poljoprivredna dobra Kamendin i 7. juli.

## Demografija
U naselju Sirig živi 2335 punoletnih stanovnika, a prosečna starost stanovništva iznosi 37,7 godina (36,6 kod muškaraca i 38,7 kod žena). U naselju ima 981 domaćinstvo, a prosečan broj članova po domaćinstvu je 3,07.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Vanjske veze

* Sajt opštine Temerin
* Sajt OŠ 'Danilo Zelenović'
* Portal opštine Temerin 
### Mape i planovi
* Mape, aerodromi i vremenska situacija lokacija (Fallingrain) 
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Obični ljudi

**Obični ljudi** može označavati:
* *[[Obični ljudi (roman)]]* (*Ordinary People*), roman američke spisateljice Judith Guest;
** *[[Obični ljudi (film)]]*, ekranizacija romana koja je 1980. nagrađena Oscarom;
* *[[Obični ljudi (TV serija)]]*, hrvatska telenovela
Horg

**Horg**, knjiga (kratka proza) Milana Belegišanina, objavljena u Biblioteci Savremenici novosadskog "Prometeja". Sastoji se od četiri samostalne priče (*"Horg"*, *"Nadanov let"*, *"Susret"*, *Melem"*), koje su ipak duboko povezane, pa nije slučajno da im je autor dao zajednički naslov po prvoj od njih. Riječ je o zajedničkoj povijesti o mitskom jelenu Horgu, koji se pojavljuje u različitim vremenima, ali uvek na istom prostoru - u blizini manastira Rakovac.

## Ocjena kritičara
"Jedino se patnjom vreme ne meri. Zato Belegišaninovi junaci jezde, razapeti na rogovima moćnog Horga, u večnosti, ne hajući mnogo što mi još ne znamo da je ta večnost svuda oko nas, ovde i sada, a ne u nekoj dalekoj budućnosti o kojoj se da bilo šta misliti. Zato ovde nije reč o mišljenju, već o patnji - isceliteljki." (Slobodan Nenin, "Politika", 16.08.1997).

----
**Izvor**:
* Milan Belegišanin: *"Horg"*, "Prometej", Novi Sad, 1997.
* Knjige Milana Belegišanina
Ivan Buljan

**Ivan Buljan** (Runovići, 11. prosinca 1949.), bivši hrvatski nogometaš

## Nogometna karijera
Karijeru je započeo u mjesnom klubu Mračaju iz Runovića, a kasnije nastavio u Hajduku od 1967.

Njegove sjajne igre su mu 1975. donijele nagradu Večernjeg lista za najboljeg nogometaša u Jugoslaviji.

Kad je, po ondašnjim pravilima, stekao pravo odlaska u inozemstvo, odnosno, kad je navršio 28. godina, otišao je igrati za HSV-a 1977. i tamo ostao do 1981. U dresu istog je odigrao slavnu utakmicu protiv matičnog kluba u četvrtzavršnici Kupa europskih prvaka 1979/80. Iste godine je sa HSV-om došao do završnice, kad su izgubili od Nottingham Foresta.

Poslije je odigrao još jednu sezonu u njujorškom Cosmosu. Kao igrač je ostvario uspješnu karijeru, čime je izborio mjesto u jugoslavenskoj izabranoj vrsti 36 puta. S istom je nastupio na SP-u 1974. u SR Njemačkoj i EP-u 1976. u Jugoslaviji.

## Trenerska karijera
Buljan je vršio dužnost sportskog direktora u Hajduku 2008.-2009. godine.

## Nepoznate pojedinosti
Polovicom '70-ih je Ivan Buljan na jednom Hajdukovom treningu slomio nogu najnadarenijem igraču u generaciji Ivici Matkoviću. Nakon tog loma se Matković više nikad nije vratio kao igrač na nogometne terene. Buljan je nakon što je Matkoviću slomio nogu dao zavjet da se neće obrijati dok se Matković ne vrati. Buljan je zaista nekoliko godina igrao sa velikom bradom, koju je naposljetku ipak obrijao .

## Reference
Pivnica

**Pivnica**, ugostiteljski objekt, najčešće veći, specijaliziran za točenje piva. Najčešće se povezuje uz München, glavni grad Bavarske, gdje svaka pivara ima vlastitu pivnicu.

## Povezano

* kavana
* čajana
Marijana Radev

**Marijana Radev** (Konstanca, 21. XI. 1913. - Zagreb, 17. IX. 1973), jugoslavenska operska pjevačica bugarskog porijekla.

Prvi je put nastupila na sceni 1931. godine u Zagrebu na praizvedbi "***Božićne priče***" Rudolfa Matza, a profesionalno je debitirala 1938. godine u Trstu kao *Marina* u "***Borisu Godunovu***", a u HNK je prvi put pjevala u rujnu iste godine *Santuzzu* u "***Cavalleriji rusticani***". U Zagrebačkoj operi, kao član ili stalni gost do 1971. godine, ostvarila je 44 uloge i imala gotovo 600 nastupa.

U sebi je sjedinjavala sva eminentna svojstva snažne umjetničke osobnosti, intenzivan smisao za ritam, istančanu muzikalnost, visoku kulturu, što je uz glas posebnih tamnih preljeva i izrazit glumački dar njezine kreacije učinilo besmrtnima i teško ponovljivima. Premda se najčešće ponajprije doživljava kao *Carmen*, a i britanska je kritika nakon njezina gostovanja u Covent Gardenu 1955. godine ustvrdila kako od vremena glasovite Emme Calvé nije bilo takve *Carmen* koja bi potpuno zadovoljila sve pjevačke i glumačke zahtjeve uloge, koju je pjevala i u Bečkoj državnoj operi i pariškoj Operi Comique. Međunarodni ugled ponajviše duguje kreaciji *Grofice* u "***Pikovoj dami***" u Scali 1961. godine (zabilježena je živa snimka) i činjenici da je za gramofonsku tvrtku DGG sudjelovala u visoko cijenjenim snimkama Verdijeva "***Requiema***", Rossinijeva djela "***Stabat Mater***" i Beethovenove "***Misse solemnis***".

U Zagrebu je ostvarila i antologijske kreacije *Charlotte* u "***Wertheru***", *Amneris*, *Azucene*, *Kundry* u "***Parsifalu***", Gotovčeve *Dome* u "***Eri s onoga svijeta***" i *Govedarke* u "***Morani***", Gluckova "***Orfeja***".

Bila je protagonisticom velikih opernih događaja prvih hrvatskih izvedaba suvremenih djela i praizvedaba hrvatskih opera. Pjevala je Brkanovićevu *Jelu* u "***Ekvinociju***" i *Barbaru* u "***Zlatu Zadra***", Brittenovu *Lukreciju*, Gotovčevu *Milu Gojsalića*, *Bradatu Turkinju* u "***Životu razvratnika Stravinskog"***, *Madame Floru* u Menottijevu "***Mediumu***" i druge. Posljednji je put nastupila na sceni 25. travnja 1971. u slavnoj predstavi zvijezda, "***Giocondi***" pod ravnanjem Lamberta Gardellija, i još jednom u ulozi *Slijepe žene* pokazala uzorno fraziranje i vrhunsko umijeće inetrpretacije.

Njezin brat Gregor Radev također je bio operski pjevač.

## Vanjske veze
* Hrvatski vokalni umjetnici XX. stoljeća u svijetu
3rd Rock from the Sun

***3rd Rock from the Sun*** je američki televizijski sitcom koji se originalno emitirao na NBC-ju od 1996. do 2001. Radnja se vrtila oko "porodice" četiri vanzemaljca koji su spustili na Zemlju kako bi proučavali ljudska bića, istovremeno se pretvarajući (često na bizaran način) da su ljudi. TV-serija je bila prva koja je sadržavala 3D epizodu korištenjem tadašnjih filmskih tehnika.

## Zaplet

Radnja je prikazivala vanzemaljsku istraživačku ekspediciju čiji su članovi pokušavali živjeti kao "normalna" ljudska porodica u fiktivnom gradu Rutherford u američkoj državi Ohio. Stanovali u loft stanu. Humor je bio baziran na njihovim pokušajima da proučavaju ljudsko društvo odnosno da kao ljudska bića na Zemlji spoznaju ljudsko stanje. U kasnijim epizodama su se već bili privikli na Zemlju i bili više zainteresiran za svoj ljudski život nego za misiju, za što je kao moguće objašnjenje sugerirana urođena ljudska slabost kojoj su i sami podlegli.

Vrhovni komandant i vođa ekspedicije je bio Dick Solomon (koga je glumio John Lithgow), glava "porodice" koji uzima posao profesora fizike na Državnom univerzitetu Pendelton. Obavještajni oficir Tommy (Joseph Gordon-Levitt) je dobio tijelo tinejdžera i zadatak da se infiltirira u srednju školu (kasnije Univerzitet), dok je obavještajnom oficiru Sally (Kristen Johnston) i oficiru za vezu Harryju (French Stewart) ostavljeno da kao besposleni tridesetogodišnjaci provode vrijeme kao besposličari, odnosno na slabo plaćenim poslovima.

Izvor humora je često bio u kontrastu vanjskog izgleda i "ljudske" uloge likova s njihovim pravim vanzemaljskim karakterom. Dick je umjesto mudrog oca porodice prikazan kao arogantna budala. Unutar glamurozne ženske figure Sally se krila macho vojničina. Najstariji, najobrazovaniji i najiskusniji član grupe Tommy je bio prisiljen trpiti poniženja tinejdžerskog života i posljedice divljih hormona. Jedino se Harry, najbizarniji od svih likova, činio sretnim i uklopljenim u zemaljsko društvo, iako bi ga ponekad nad njim kontrolu preuzeo ugrađeni "radio" uređaj za komunikaciju s matičnim svijetom.

Jedan od stalnih ljudskih likova je bila profesorica Mary Albright (Jane Curtin), koja s Dickom dijeli kancelariju na univerzitetu, te s vremenom s njim počinje ljubavnu vezu.

## ''3rd Rock from the Sun'' na prostoru bivše Jugoslavije
U Srbiji je prikazivana prvobitno svake subote na Televiziji BK, dok je nakon par godina prikazivana na B92.Sada se prikazuje na HBO comedy.
Serija u Hrvatskoj 1997. i 1998. emitirana na programu hrvatske privatne Mreže pod naslovom ***Treći kamenčić od Sunca***.

## Napomene


## Vanjske veze
* Službena stranica ''3rd Rock''
* Episode guide
*
Bogdan Mamula

**Bogdan Mamula** (1918 – 2002), general-potpukovnik Jugoslovenske narodne armije i narodni heroj Jugoslavije.

## Biografija
Rođen je 13. aprila 1918. godine u selu Gomirju, kod Vrbovskog.

Učesnik Narodnooslobodilačke borbe od 1941. godine. Bio komandant bataljona Trinaeste proleterske udarne brigade „Rade Končar“ i načelnik štaba 35. ličke divizije.

Posle rata bio na na komandnim dužnostima u Jugoslovenskoj narodnoj armiji u Rijeci, Ljubljani, Novom Sadu i Beogradu. Posle rata je bio na školovanju u komadno-štabnoj Frunze akademiji u Sovjetskom Savezu. Bio je vojni ataše u Ambasadi FNRJ u Moskvi, od 1953. do 1957. godine, Načelnik Štaba Vojvođanskog Korpusa i načelnik Vojne Akademije kopnene vojske - VA KOV. Objavio više knjiga - monografija o ratnim jedinicama i ratnim operacijama na području Like, Korduna, Banije i Gorskog Kotara ( Treća primorsko - goranska udarna brigada, Prvi proleterski bataljon Hrvatske). Penzionisan u činu general-potpukovnika JNA. Bogdan Mamula je direktni potomak barona Lazara Mamule, guvernera Dalmacije i kuma knjaza Danila Petrovića, kao i Haralampija Mamule, prvog paroha crkve Sv.Spiridona u Trstu.

Umro 2002. godine u Bogradu. Sahranjen u Aleji Narodnih heroja na Novom groblju u Beogradu.

Nosilac Partizanske spomenice 1941. i Ordena narodnog heroja, Ordena partizanske zvezde, Ordena Narodnog oslobođenja,Ordena bratstva i jedinstva, Ordena za hrabrost, Ordena ratne zastave, Ordena narodne armije, Ordena zasluge za narod, Ordena za vojne zaslugeOrdena rada sa zlatnim vencem, Čehoslovačkom medaljom za hrabrost.Supruga Jeti Mamula, učesnik NOB i referent saniteta XIII proleterske brigade, sanitetski pukovnik.

## Napomene

## Literatura
* Narodni heroji Jugoslavije. „Mladost“ Beograd, 1975. godina
* Treća primorsko - goranska udarna brigada, Bogdan Mamula
* Prvi proleterski bataljon Hrvatske, Bogdan Mamula
Kristen Johnston

**Kristen Johnston**, (Washington, D.C., 20.9. 1967.-) je Emmyjima nagrađena američka kazališna, filmska i televizijska glumica.

Najpoznatija je po ulozi vanzemaljskog sigurnosnog oficira Sally Solomon u sitcomu *[[3rd Rock from the Sun]]*. Tu ulogu - macho vojničine prisiljene da živi kao privlačna žena - je dobila zahvaljujući visini od 183&nbsp;cm i neobično dubokom glasu.

Pored toga je nastupila kao Wilma Flintstone u nastavku igrane adaptacije popularne animirane serije *[[The Flintstones]]*.

## Filmografija
* * [[Music and Lyrics]] * (2007)
* * [[ER]] * (2005)
* * [[Strangers with Candy]] * (2005) 
* * [[Sex and the City]] * (2004) (TV)
* * [[Austin Powers in Goldmember]] * (2002) 
* * Stage On Screen: The Women * (2002) (TV) 
* * [[The Flintstones in Viva Rock Vegas]] * (2000) 
* * [[Austin Powers: The Spy Who Shagged Me]] * (1999) 
* * Nobody Knows Anything *(1998) 
* * Microscopic Milton * (1997) (TV) 
* * [[London Suite]] * (1996) (TV) 
* * [[3rd Rock from the Sun]] * (1996-2001) (TV)
* * Backfire! * (1995) 
* * The Debt * (1993) 
* * Amazonia * (1992)
* * The Orkly Kid * (1985)

## Izabrane kazališne uloge
* * [[Much Ado About Nothing]] * Shakespeare in the Park
* * [[Aunt Dan and Lemon]] * (2004) 
* * [[The Women]] * (2002)
* * The Lights * (1993)

## Vanjske veze
* 
* 2006 Interview with Kristen Johnston on Theatre.com
Friends

***Friends*** je američki televizijski sitcom o grupi šest prijatelja koji žive u njujorškoj općini Manhattan, a koja se originalno prikazivala na NBC-ju od 1994. do 2004. Seriju su stvorili David Crane i Marta Kauffman, a producirali Kevin S. Bright, Marta Kauffman i David Crane. Smatra se jednom od najpopularnijih TV-serija svih vremena, te je emitirana u preko 100 različitih zemalja.

## Nastanak
*Friends* su 1994. godine stvorili David Crane i Marta Kauffman, nakon svoje kablovske serije *[[Dream On (TV serija)|Dream On]]*. *Friends* se trebao prikazivati mladoj odrasloj publici koja se početkom 1990-ih identificirala s *café kulturom*, čestim izmjenama romantičnih partnera i suvremenom nezavisnošću.

Ispočetka se trebala nazivati *Across the Hall*, *Six of One*, *Insomnia Cafe* i *Friends Like Us*. *Friends* je producirala tvrtka Bright/Kauffman/Crane Productions, zajedno s Warner Bros. Television, za NBC. 'Friends' je svoj debi imao 22.9. 1994. te se odmah nametnuo kao izuzetno popularna komedija. Serija je kroz deset godina predstavljala ogroman uspjeh i imala stalan termin prikazivanja četvrtkom navečer na NBC-ju. Završna epizoda emitirana 6.5. 2004. je bila jedno od najgledanijih finala serije u televizijskoj historiji, ostavši jedino iza finala serija *[[Goodbye, Farewell and Amen|M*A*S*H]]*, *[[Cheers]]*, *[[Home Improvement]]*, *[[Mad About You]]* i *[[Seinfeld]]*.

## Likovi i glumačka postava

## ''Friends'' na prostoru bivše Jugoslavije
Friends je pod naslovom *Prijatelji* u Hrvatskoj emitirala Hrvatska radiotelevizija. U Srbiji ju je emitirala RTV Pink B92 i Prva Srpska Televizija

Pored toga se emitirala u Crnoj Gori Prva, u Sloveniji na POP TV, u Makedoniji na A1i na Kosovu na RTK.

## Vanjske veze

* Official ''Friends'' site
* 
* 
* Friends Trivia Questions
Istina o mome životu

**Istina o mome životu**, romasirana autobiografija princa Đorđa Karađorđevića (1887-1972), u izdanju beogradske "Prosvete", štampana ćirilicom u ljubljanskom "Delu" 1969. godine. Format: 14 x 21&nbsp;cm.

Drugo izdanje objavljeno je 1988. godine u Beogradu (impresum: Beograd : Ivanka Marković-Sontić, Vladimir Vasić, Pero Drvenica; štamparija: Beograd : "Slobodan Jovović"; 494 str., 32 str. s fotografijama).

Roman je preveden i na slovenski jezik (prevodilac: Franček Šafar) i objavljen pod naslovom **Resnica o mojem življenju** u dva izdanja 1970. i 1979. godine. Oba izdanja objavila je ljubljanska Državna založba Slovenije, prvo kao knjigu (447 str. + 48 str. s fotografijama, visina 21&nbsp;cm), a drugo u dvije džepne knjige (visina 18&nbsp;cm, 256 str. i 266 str.), u biblioteci "Medzaložnička zbirka Žepna knjiga". Knjigu je štampalo ljubljansko "Delo", a džepne knjige ljubljanska "Mladinska knjiga".

## Sadržaj
Roman počinje opisom autorovog hapšenja 2. maja 1925. godine, a onda se nastavlja hronološkim opisom njegovog života od djetinjstva na Cetinju, na dvoru njegovog djede kralja Nikole I, do aprila 1941. godine, kad su ga njemački okupatori Srbije oslobodili iz izolacije u lječilištu za duševno oboljele u Toponici kod Niša.

Roman počinje rečenicom: "Bilo je jutro, drugog maja 1925. godine, kada sam se probudio u svom stanu u Beogradu, u Jevremovoj ulici", a završava rečenicom: "- Zar je trebalo da ceo jedan narod ... narod čiji sam i ja sin, izgubi slobodu - da bih je ja stekao?"

Jednogodišnje zatočeništvo princa Đorđa Karađorđevića u Lovačkom dvorcu u Tikvešu, koji je tada bio u sastavu kraljevskog dobra Belje, opisano je u poglavljima "Sve staro, samo - rešetke nove" (406-427) i "U predsoblju pakla" (428-442). Na tabli između stranica 448. i 449. objavljena je i fotografija s potpisom: "Stari lovački dvorac na Belju, u kojem je princ Đorđe bio u zatočenju godinu dana".

## Belje
Kad govori o prvom mjestu svog zatočeništva, princ Đorđe ne spominje ni Baranju, ni Tikveš, nego samo Belje, Lovački dom, Lovački dvorac, beljski park, beljske šume, beljski zatvor i beljsku stanicu (na kojoj je, ulazeći sporednim ulazom na malo udaljeni kolosek, ukrcan u vagon iz dvorskog željezničkog parka, kojim je prebačen u Toponicu).

Uspoređujući svoje tamnovanje na Belju i u Toponici, princ piše:
Lisa Kudrow

**Lisa Marie Diane Kudrow** (Encino, Kalifornija, 30.7. 1963. -) je Emmyjima i nagradom SAG nagrađena američka glumica najpoznatija po ulozi Phoebe Buffay u popularnom televizijskom sitcomu *[[Friends]]*.

## Biografija
Lisa Kudrow se rodila u porodici židovskog neurologa Leeja Kudrowa i Nedre Stern. U mladosti je namjeravala slijediti karijeru svog oca i braće, te se upisala na elitni Vassar College gdje je diplomirala biologiju.

Međutim, vrlo rano je otkrila strast prema glumi te postala članicom teatarske družine The Groundlings. Preko nje se probila na televiziju, ali pokušaji da dobije stalni angažman u *[[Saturday Night Live]]* i *[[Frasier]]* nisu uspjeli. Međutim, jedan od prijatelja ju je nagovorio da ode na audiciju za ulogu ekscentrične konobarice Ursulle Buffay u TV-seriji *[[Mad About You]]*.

Taj lik joj je pomogao da ostavi dobar dojam na producente *Friendsa*, te je tako dobila ulogu Phoebe Buffay, najpoznatiju u svojoj karijeri. Od svih šest članova stalne postave, upravo je Kudrow dobila najviše nominacija za Emmy. U posljednjoj sezoni te serije je, zajedno s ostatkom ekipe, s honorarom od 1 milion US$ po epizodi postala najbolje plaćenom glumicom u historiji televizije.

Kudrow je u pauzama snimanja serije nastojala izgraditi i filmsku karijeru. Uz tradicionalne komedije kao što je *[[Roxy & Michelle's High School Reunion]]*, *[[Analyze This]]* i *[[Analyze That]]*, Kudrow je pokazala dosta sklonosti za atipične uloge u niskobudžetnim nezavisnim filmovima kao što su *[[The Opposite of Sex]]*, *[[Happy Endings]]* i *[[Wonderland (film)|Wonderland]]*.

27.5. 1995. Lisa Kudrow se udala za Michela Sterna, francuskog reklamnog agenta. S njima ima sina Juliana Murraya, rođenog 1998. godine. Trudnoća je iskorištena za zaplet TV-serije Friends vezan uz trudnoću lika Phoebe.

Godine 2005. Kudrow je producirala, pisala i nastupala u HBO-voj seriji *[[The Combeback]]*, čije je snimanje, usprkos pohvala i nominacije za Emmy, obustavljeno nakon jedne sezone.

## Vanjske veze

*
Doris Roberts

**Doris May Roberts** (St. Louis, Missouri, 4.11. 1925. -) je Emmyjima nagrađivana američka glumica, najpoznatija po ulozi Marie Barone u *[[Everybody Loves Raymond]]*.

## Biografija
Doris Roberts je rođena u St. Louisu, a otac je napustio njenu majku u djetinjstvu. Odgojila ju je majčina židovska rodbina u Bronxu, a oca nije nikada upoznala niti saznala njegovo prezime.

Njena televizijska karijera je započela 1952. godine nastupom u TV-seriji *[[Studio 1|Studio One]]*. 1950-ih je također počela nastupati na Broadwayu. Na televiziji je imala nastupe u TV-serijama *[[Naked City (TV serija)|Naked City]]*, *[[Ben Casey]]* i *[[The Defenders (TV serija)|The Defenders]]*.

Njen najpoznatiji film je bilo kult-ostvarenje *[[The Honeymoon Killers]]* iz 1970. Nakon toga je sve češće počela dobijati uloge majki i starijih žena. 1980-ih je bila članica stalne postave TV-serije *[[Remington Steele]]*.

Njena najpoznatija uloga je Marie Barone, ostarjela majka glavnog junaka u popularnom sitcomu *[[Everybody Loves Raymond]]*. Za nju je dobila tri Emmyja.

Osim glumom, Doris Roberts se bavi i kulinarstvom, te je objavila godine 2005. knjigu *Are You Hungry, Dear? Life, Laughs, and Lasagna* posvećenu njenom hobiju. Pored toga je aktivna u borbi za prava životinja, a pred Kongresom 2002. o diskriminaciji prema glumcima starije dobi u Hollywoodu.

Do 1962. je njen suprug bio Michael Cannata, s kojim ima sina Michaela Cannatu Jr. 1963. godine se udala za književnika Williama Goyena i s njim ostala do njegove smrti 1983. godine.

Danas živi u Hollywoodu, u kući koja je pripadala Jamesu Deanu.

## Izabrana filmografija
* *[[Our House]]* (2006, TV)
* *[[Grandma's Boy]]* (2006)
* *[[Dickie Roberts: Former Child Star]]* (2003) 
* *[[All Over the Guy]]* (2001) 
* *[[Toy Story 2]]* (1999)
* *[[A Mom for Christmas]]* (1990)
* *[[National Lampoon's Christmas Vacation]]* (1989) 
* *[[Simple Justice]]* (1989) 
* *[[Number One With a Bullet]]* (1987) 
* *[[Love in the Present Tense]]* (1986) 
* *[[Ordinary Heroes]]* (1985) 
* *[[Angie (televizija)|Angie]]* (1979-1980)
* *[[It Happened One Christmas]]* (1977)
* *[[Mary Hartman, Mary Hartman]]* (1976-1978)
* *[[Hester Street]]* (1975) 
* *[[The Honeymoon Killers]]* (1970) 
* *[[No Way to Treat a Lady]]* (1968)

## Reference

## Vanjske veze

* 
*
Alan Young

**Alan Young** (19.11. 1919.- 19. 5. 2016) je bio glumac najpoznatiji po svojoj televizijskoj ulozi u *[[Mister Ed]]*, seriji o konju koji govori .

Rođen je kao **Angus Young** u mjestu North Shields u engleskoj grofoviji Tyne and Wear. Odrastao je u Edinburghu i Kanadi. Zbog astme je u djetinjstvu bio vezan za krevet, te tako zavolio radio. Kada je odrastao, postao je spiker na kanadskoj radio-mreži CBC. 

Godine 1944. se preslio u SAD i na NBC-jevoj radio mreži nastupao u *The Alan Young Show*, kao zamjena za Eddieja Cantora. Najesen je prešao na ABC (1944-46), a potom se vratio na NBC (1946-49). 

Televizijska verzija *[[The Alan Young Show|Alan Young Showa]]* je počela 1950. Nakon prestanka emitiranja, Young se pojavljivao u sporednim ulogama u filmovima kao što je *[[The Time Machine (1960 film)|The Time Machine]]* (1960). Najpopularnija uloga mu je, međutim, *[[Mister Ed]]*, CBS-ova TV-serija koja se snimala od 1961 do 1966. U njoj je glumio vlasnika konja koji govori.

Kasnije je osnovao radidifuzni odjel za Crkvu kršćanske nauke te uglavnom davao glasove za animirane filmove.

## Vanjske veze

* Službena stranica 
* Alan Young interview on "The Joe Cook Program" July 2006
Sid Caesar

**Sid Caesar** (8.9. 1922.-) je Emmyjem nagrađeni američki komičar i pisac, najpoznatiji kao glavni glumac u TV-seriji *[[Your Show of Shows]]* iz 1950-ih, a mlađim generacijama kao Trener Calhoun u filmovima *[[Grease (film)|Grease]]* i *[[Grease 2]]*.

## Biografija

Sid Caesar je rođen u Yonkersu, a od malih nogu je svom ocu Maxu i majci Idi pomagao u vođenju njihove zalogajnice. Kao konobar je ubrzo razvio talent da imitira različite naglaske, pa ga zbog toga mnogi dan-danas smatraju poliglotom iako on govori jedino engleski i jidiš.

U dobi od 17 godina se priključio Obalnoj straži, i tamo je otkrio talent za sviranje saksofona, ali i imao i prve komičarske nastupe. Nakon izlaska iz Obalne straže je svirao u big bandovima uključujući onaj Bennyja Goodmana.

Po dolasku u Los Angeles, Caesar je dobijao male uloge u filmovima. Godine 1948. je došao na televiziju nastupajući u TV-verziji popularne radio-emisije *[[Texaco Star Theater]]* s Miltonom Berleom. Godinu dana kasnije zajedno s Imogene Coca je postao voditeljem vlastite emisije *Admiral Broadway Revue*.

Godine 1951. Caesar je postao voditelj popularne varijete-emisije *[[Your Show of Shows]]*, gdje su nastupali mnogi ugledni glumci kao Nanette Fabray, Carl Reiner i Howard Morris, a karijere započinjali Mel Brooks i Neil Simon. Godine 1954. ta je emisija zaminjena sa *[[Caesar's Hour]]*, a poslije nje s *[[Caesar Invites You]]* i *[[The Sid Caesar Show]]*. Kada je potonjem obustavljeno snimanje 1958. godine, Caesar se nakratko okrenuo alkoholu i drogi.

Međutim, s vremenom se pomirio s gubitkom TV-karijere i svoj komičarski talent nastavio pokazivati u filmovima kao što su *[[It's a Mad, Mad, Mad, Mad World]]* i komedijama Mela Brooksa kao što su *[[Silent Movie]]* i *[[History of the World Part 1]]*.

Godine 2004. je objavio autobiografiju *Caesar's Hours*.

17.7. 1943. se oženio za Florence Levy, s kojom je imao troje djece. Levy je umrla 2010. godine.

## Vanjske veze
* 
* 
* Caesar, Sid (museum biography) 
* Sid Caesar (allmovie.COM)
* The New York Times (NYC Times) biography - sid caesar 
* Archive of American Television Interview with Sid Caesar Mar 14, 1997 on Google Video
The Colgate Comedy Hour

***The Colgate Comedy Hour*** je bio američki muzičko-humoristička varijete televizijska emisija koj se prikazivala na NBC-u od oktobra 1950. do decembra 1955. U njoj su nastupali mnogi značajni komičari i zabavljači tog vremena, kao što su Eddie Cantor, Dean Martin i Jerry Lewis, Fred Allen, Donald O'Connor, Abbott i Costello, Bob Hope, Jimmy Durante i Gordon MacRae.

Emisija je evoluirala od prve NBC-jevog TV-varijetea *[[Four Star Review]]*, sponzoriranog od Motorole. NBC-jev plan je bio da se svakog tjedna rotiraju četiri vodeća komičara kako bi se time konkurialu emisiji Eda Sullivana *[[Toast of the Town]]* koja se emitirala na CBS-u.

Novu emisiju je sponzorirala tvrtka Colgate-Palmolive, po kojoj je dobio ime. Emisija je doživjela uspjeh, a tokom sezone 1950/51. je AT&T postavila koaksijalnu/mikrovalnu vezu između Zapadne i Istočne obale, što je omogućilo istovremeni prijenos iz dva studija. Tada su stvorene dvije produkcijske jedinice - u New Yorku i u Hollywoodu, s time da su Martin & Lewis 
vodili emisiju sa Zapadne obale, a Eddie Cantor iz New Yorka. To je NBC-ju omogućilo veći izbor gostiju, dok je Ed Sullivan bio prisiljen koristiti samo one u New Yorku.

Cantor je pak 1952. doživio srčani udar i imao sve više teškoća da nastavi rad. Istovremeno su stalni pisci imali problema s pronalaženjem novog materijala, pa je gledanost počela padati.

22.11. 1953. je Colgate Comedy Hour ušao u TV-historiju kao prva emisija emitirana u boji, odnosno u NTSC standardu. Nju je vodio Donald O'Connor.

U sezoni 1954/55 emisija je promijenila ime u ***Colgate Variety Hour*** nakon uvođenja više muzike i orijentacija na varijete. Sadržaj je počeo sličiti na mini-mjuzikle, a često su nastupali Ethel Merman i Frank Sinatra.

Međutim *[[The Ed Sullivan Show]]* je postajao sve jači. Posljednja emisija bila je specijalna božićna epizoda 25.12. 1955.

## Napomene


## Vanjske veze
* The Colgate Comedy Hour at the Museum of Broadcast Communications 
* Episode Guide
The Danny Thomas Show

***The Danny Thomas Show*** (isto tako poznat pod nazivom ***Make Room for Daddy*** u prve četiri sezone) je američki televizijski sitcom koji se od 1953. do 1957. emitirao na ABC-u, a od 1957. do 1964. na CBS-u. Svojevrsni nastavak serije ***Make Room for Granddaddy*** se emitirao na ABC-u od 1970. do 1971.

Radnja serije se vrtila oko Dannyja Williamsa (Danny Thomas), uspješnog komičara i zabavljača, njegove supruge Margaret (Jean Hagen), kćeri Terry (Sherry Jackson) i sina Rustyja (Rusty Hamer), dok je Louise Beavers tumačila domaćicu Louise. Od godine 1955. ulogu Louise je preuzela Amanda Randolph.

Godine 1956. Jean Hagen je odlučila napustiti emisiju, te su producenti odlučili ubiti njen lik - prvi takav slučaj u historiji američkih sitkoma. Sljedeće sezone je glavni lik počeo izlaziti s nekoliko žena, da bi na kraju sreo udovicu Kathy O'Hara, koju je glumila Marjorie Lord. Ona i njena kći, Linda (Angela Cartwright) su postali dio stalne postave.

Godine 1958. lik Terry je nestao, otišavši na studije. Sljedeće godine se ponovno pojavio, a tumačila ju je Penny Parker. I ona je nestala iz serije, zato što se njen lik udao.

TV-serija je važna jer se u jednoj epizoda porodica Williams našla u fiktivnom gradu Mayberry u Sjevernoj Karolini i upoznala lokalnog šerifa po imenu Andy Taylor. Njegov lik je kasnije upotrijebljen za daleko uspješniju seriju *[[The Andy Griffith Show]]*.
Danny Thomas

**Danny Thomas** (6.1. 1914 - 6.2. 1991.) bio je američki komičar i filmski i televizijski glumac, najpoznatiji po ulozi u televizijskom sitcomu 
*[[The Danny Thomas Show|Make Room for Daddy]]*, kasnije prozvanom *The Danny Thomas Show* kako bi se dodatno iskoristila Thomasova popularnost.

Danny Thomas je rođen kao **Amos Alphonsus Muzyad Yaqoob** ui Deerfieldu u državi Michigan, u porodici Charles i Margaret Jacobsa, libanonskih maronita. Kao dijete je živio u Toledu, a kasnije u Rochesteru. Počeo je nastupati po angliciziranim imenom **Amos Jacobs**, a kasnije promijenio ime u **Danny Thomas**.

Prva uloga je došla godine 1952. u remakeu filma *[[The Jazz Singer]]* a tumačio je Gusa Kahna u biografskom filmu *[[I'll See You in My Dreams (film)|I'll See You in My Dreams]]* 1951. godine. Nakon *[[The Danny Thomas Show|Make Room for Daddy]]*, Thomas je postao uspješni TV-producent, iza koga su stajale popularne serije *[[The Dick Van Dyke Show]]*, *[[The Andy Griffith Show]]* i *[[The Mod Squad]]*.

Thomas je stekao ugled i kao veliki filantrop, pa je 1962. osnovao dječju bolnicu St. Jude u Memphisu, gdje su provođena Nobelovom nagradom priznata istraživanja na poplju pedijatrije.

Zajedno s Joeom Robbiejem je bio originalni vlasnik *[[Miami Dolphins]]a*, iako je brzo prodaio svoj udjel.

On i supruga Rose Marie Mantell (née Cassaniti) su uživali reputaciju jednog od najpoznatijih katoličnih bračnih parova u SAD svog vremena http://www.stjude.org/search/0,2616,582_3161_4552,00.html . Danny Thomas je također primio odlikovanja od pape. S Rose je imao troje djece - glumicu Marlo, TV-producenta Tonyja i bivšu glumicu Terre Thomas.

Godine 1991. je umro od srčanog udara u dobi od 77 godina.

## Vanjske veze

* 
* Find-A-Grave 
* "Danny Thomas Story" at St. Jude
* Lebanese lobby site 
* St. Jude Children's Research Hospital
The Phil Silvers Show

***The Phil Silvers Show*** (originalno nazvan ***You'll Never Get Rich***) je bila američka humoristička TV serija koja se emitirala na CBS-u od 1955. do 1959. u ukupno 143 epizoda (uključujući specijalnu emisiju 1959. godine). Glavna zvijezda je bio Phil Silvers u ulozi poduzetnog narednika američke vojske Ernesta G. Bilkoa, koji je sve vrijeme pokušavao zaraditi novac raznim prevarama i shemama za brzo bogaćenje. Seriju je stvorio i najveći broj epizoda napisao Nat Hiken, a ona je nagrađena s tri uzastopne nagrade Emmy za najbolu humorističku seriju. Ponekad se za nju, prilikom repriza, koristi naziv ***Sergeant Bilko*** ili jednostavno ***Bilko***.

Serija se prve tri sezone snimala u njujorškom studiju, jer je Hiken vjerovao da će tako sačuvati kreativnu slobodu u odnosu na Hollywood. Međutim, u četvrtoj sezoni je napustio seriju, a produkcija se preselila u Los Angeles. To je bila prilika da mnoge ugledne holivduske zvijezde počnu gostovati, odnosno glumiti sporedne likove. Njihovi honorari su doveli do povećanja troškova, pa je snimanje obustavljeno usprkos vrlo dobre gledanosti.

Godine 1996. je snimljen filmski remake *[[Sgt. Bilko (film)|Sgt. Bilko]]* sa Steve Martin|Steveom Martinom u glavnoj ulozi koji je doživio neuspjeh kod publike i kritike.

## Vanjske veze
* 
* The Phil Silvers Show at the Museum of Broadcast Communications 
* The Phil Silvers Show on the BBC Guide to Comedy
* Unofficial Phil Silvers Show Website: includes episode listing and synopsis
* An appreciation of the program's character dynamics
The Jack Benny Program

***The Jack Benny Program***, koji je ime dobio po svom voditelju i glavnoj zvijezdi Jacku Bennyju, bila je zabavna, pretežno humoristička emisija, koja se više od tri decenije emitirala na radiju i televiziji u Sjevernoj Americi.

## Radio
Serija je u svojoj prvoj verziji imala Canada Dry Ginger Ale kao sponzora, te, u skladu s tadašnjim običajima dobila naziv***The Canada Dry Program***. Emitiranje je započelo 2.5. 1932. na NBC-jevoj Plavoj mreži i nastavilo se do 26.10., a serija se na CBS prebacila 30.10.. S Tedom Weemsom na čelu orkestra, Benny je na CBS-u ostao do 26.1. 1933.

Na NBC se Benny vratio 17.3., a emisija je dobila naziv***The Chevrolet Program*** sve do 1.4. 1934. Benny je kasnije nastavio voditi programe sa sponzorima kao što su General Tires, Jell-O i Grape Nuts. Godine 1944. nazivanje emisija po sponzorima je izašlo iz upotrebe, te se ona otada nazivala jednostavno ***The Jack Benny Program***. Proizvođač cigareta Lucky Strike je bio sponzor od 1944 do sredine 1950-ih.

Emisija se vratila na CBS 2.1. 1949., u sklopu "pljačke" NBC-ovih talenata koju je predsjednik CBS-a William S. Paley organizirao u periodu 1948-49. Na toj radio-mreži je ostala sve do 22.5. 1955. kada je konačno obustavljeno njeno emitiranje.

## Televizija
***The Jack Benny Program*** je u svom televizijskom obliku bio emitiran na CBS-u od 29.10. 1950. do 15.9.. 1964. godine, a na NBC-u od 25.9. 1964. do 10.9. 1965. Ukupno su producirane 343 epizode.

U svojoj neobjavljenoj autobiografiji, *I Always Had Shoes* (čije dijelove je Jackova kći Joan kasnije izdala u knjizi *Sunday Nights at Seven*), Benny tvrdi da je on, a ne NBC, odlučio prestati snimati seriju 1965. godine. U vrijeme prestanka je serija bila gledana, ali je postao preumoran da bi se dalje natezao s oglašivačima i njihovim tvrdnjama da naplaćuje previše za reklame.

U knjizi Jima Bishopa *A Day in the Life of President Kennedy*, tvrdi se da je predsjednik Kennedy bio previše zauzet da bi redovno gledao TV-program, ali zato nikada nije propuštao *The Jack Benny Program*.

## Vanjske veze
* 
*
Jack Benny

**Jack Benny** (Chicago, 14.2. 1894. &ndash; Beverly Hills, 26.12. 1974.), rođen kao **Benjamin Kubelsky**, bio je američki komičar, vodviljski zabavljač te radio, televizijski, i filmski glumac. Predstavljao je jednu od najvećih zvijezda klasičnog američkog radija a poslije postao i popularna televizijska ličnost.

## Biografija
Benjamin Kubelsky je odrastao u Chicagu, u porodici židovskog trgovca rabljenom odjećom. Od 6. godine je počeo svirati violinu što će mu ostati zaštitni znak do kraja karijere. Kao tinejdžer je napustio školu kako bi se posvetio vodvilju.

Godine 1912. Kubelsky je razvio duet-točku zajedno s pijanisticom Corom Salisbury. Na zamolbu slavnog violinista Jana Koubelika je pristao promijeniti ime u Ben K. Benny kako bi izbjegao zabunu. Show-business je nakratko prekinuo prvi svjetski rat kada se 1917. prijavio u ratnu mornaricu, gdje je svirao u orkestru, a povremeno zabavljao mornare pričajući viceve.

Po povratku iz rata se vratio vodvilju, te opet promijenio ime - ovaj put u Jack Benny, navodno na zahtjev komičara Bena Bernieja.

Godine 1922. je upoznao Sadye Marks, s kojom se vjenčao 1927. godine, a koja je pod imenom Mary Livingstone nastupala u njegovoj radio i TV-emisiji *[[The Jack Benny Program]]*. Emisija u radio-obliku emitirala na NBC-ju od 1932. do 1948. te na CBS-u od 1948. do 1955. Televizijska verzija je emitirana na CBS-u od 1950. do 1954. te na NBC-u do 1964. do 1965.

Benny je nakon završetka televizijske karijere nastupao po noćnim klubovima, i povremeno glumio u cameo ulogama u filmovima, uključujući *[[It's a Mad, Mad, Mad, Mad World]]* 1963. godine. U jesen 1974. se spremao nastupiti u filmu *[[The Sunshine Boys]]*, te nagovorio svog najboljeg prijatelja Georgea Burnsa da preuzme njegove nastupe u noćnim klubovima. U oktobru iste godine mu je pozlilo, i otkrilo se da ima rak gušterače. Umro je dva mjeseca kasnije, a Burns je na kraju preuzeo njegovu ulogu za koju će dobiti Oscara.

Po Bennyju je nazvan Jack Benny Center u Waukeganu, gradu u državi Illinois gdje je proveo dio djetinjstva.

## Vanjske veze
* 
* 
* Online audio and video of Jack Benny  
* Jack Benny Audio History on Archive.org
* Jack Benny Middle School 
* Jack Benny Center for the Cultural Arts 
* Jack Benny's Draft Card from WWI 
* International Jack Benny Fan Club
The Dick Van Dyke Show

***The Dick Van Dyke Show*** je američki televizijski sitcom koji se originalno prikazivao na CBS-u od 3. 10. 1961. do 1. 6. 1966, a čiji je tvorac Carl Reiner i glavne zvijezde Dick Van Dyke i Mary Tyler Moore. 

Reiner je bio i producent serije, napisao scenarij za mnoge epizode te u njoj tumačio lik Alana Bradyja, temeljen velikim dijelom na sebi i svom bivšem šefu Sidu Caesaru. Mnogi zapleti su bili inspirirani Reinerovim iskustvima kao scenarist TV-serije *[[Your Show of Shows]]* (čija je zvijezda bio Caesar).

Radnja serije bila je smještena u New York, u studio gdje se snimala fiktivna varijete serija The *Alan Brady Shaw*. Glavni protagonist je bio Robert "Rob" Petrie (Dick Van Dyke), glavni pisac skečeva za seriju, kome su pomagali dvoje pisaca - "mašina za viceve" Maurice "Buddy" Sorrell (Morey Amsterdam) i Sally Rogers (Rose Marie). Drugi važan protagonist je bila Robova supruga, bivša plesačica Laura Meeker/Meehan Petrie (Mary Tyler Moore) koja se kao domaćica brinula o njihovom sinu Ritchieju.

Većina zapleta epizoda se ticala Robovih nastojanja da smisli scenarij za epizode emisije, što je bila prilika da isprobavanje raznih viceva i skečeva u kojima je do izražaja došao Van Dykeov talent za fizičku komediju. Druge su se, pak, epizode ticale privatnog života Petriejevih, pri čemu se ponekad na indirektan način govorilo o važnim društvenim pitanjima kao što su rasni odnosi.

Reiner je poslije inzistirao da je planirao da se serija snima samo pet sezona, te je, usprkos velike gledanosti i popularnosti odbio pritisak mreže da joj umjetno produži život.

Serija je imala priličan utjecaj na buduću TV-produkciju u SAD, pa se serija *[[Mad About You]]* često spominje kao njen neslužbeni remake.

Dana 11. 5. 2004. je emitirala specijalnu epizodu u kojoj su se nakon 38 godina ponovno okupili likovi iz serije.

## Vanjske veze

* Dick Van Dyke Show - Službena stranica
* The Walnut Times, The Dick Van Dyke Show newsletter
*
Igre bez granica

**Igre bez granica**, veliki televizijski spektakl evropskih nacionalnih RTV kuća tokom kasnih 1970-ih i 1980-ih, na kojima su osim predstavnika Jugoslavije (koje je zastupala Jugoslavenska radiotelevizija) učestvovali i predstavnici drugih evropskih zemalja (Italija, Francuska, Španija, Portugal, Njemačka i druge). Takmičari su morali proći nekoliko krugova natjecanja, koje je uključivalo igre na vodi i na pijesku, kao i veliki niz "narodnih igara", kao što su potezanje konopa ili penjanje uz sklizak zid, a organizatori su nerijetko bili i dosta maštoviti u smišljanju igara. Tako se jednom prilikom učesnici trebali divovskim kašikama vaditi divovske kestene iz divovske zdjele sa šlagom. U "Igrama bez granica" obično je učestvovalo 6 nacionalnih ekipa, koje su se susretali na borilištima u manjim gradovima Evrope i Mediterana, uglavnom obučeni u šarene kostime i sa mnoštvom dobre volje, truda i raspoloženja.
Jugoslavija je učestvovala od 1978. do 1982.godine i tokom 1990. godine. Jugoslavija je 1990. godine bila i domaćin takmičenja koje se održalo u Vrnjačkoj banji. Voditelj je bila Dubravka Marković.
MTV Adria

***MTV Adria*** je glazbeni tv-kanal, 101. po redu u franšizi MTV, a obuhvaća prostor Bosne i Hercegovine, Crne Gore, Hrvatske, Makedonije, Srbije i Slovenije.

## Programska shema
*MTV Adria* s emitiranjem počinje 1. rujna 2005. s još nepoznatim detaljima programske sheme, ipak, zna se da će biti rađena po uzoru na tipičnu MTV-jevsku, s mnogo projekata zabavnog i zabavno-informativnog tipa ciljanih na na mladu publiku, a popunjena i glazbenim video spotovima domaće i strane produkcije.

### Popis emisija
Zasad poznate emisije su:
* ***MTV News***, kratki informativni blok s vijestima iz zabavne industrije po uzoru na istoimenu emisiju izvorne MTV produkcije
* ***MTV News Weekend Edition***, produljena inačica *MTV Newsa* za emitiranje vikendom
* ***Adria Top 20***, regionalna top-ljestvica s još nepoznatim kriterijem uređivanja
* ***Blok***, emisija o hip-hop glazbi
* ***Dancefloor Chart***, emisija o elektronskoj i plesnoj glazbi

### Popis prezentera
Prezenteri *MTV Adrie* odabrani su sustavom polujavnih audicija pod sloganom *"MTV - to si ti!"* između brojnih kandidata iz Hrvatske i Slovenije, zasad su poznati:

* **Ivan Šarić**, voditelj emisije *MTV News Weekend Edition*
* **Martina Vrbos**, voditeljica emisije *Blok*
* **Lana Borić**, voditeljica emisije *Dance Floor Chart*
* **Maja Taraniš**, voditeljica emisija *Adria Top 20*

## Ostali projekti
### Dan ''MTV Adria''
Početak emitiranja obilježen je 10. rujna 2005. simultanim koncertima u Ljubljani i Zagrebu, sa švedskim sastavom The Hives i hrvatskim Let3 kao glavnim atrakcijama; ta dva sastava nastupila su iste večeri u oba grada, utrkujući se međusobno koji će brže stići od Ljubljane do Zagreba i obratno između nastupa. Popis izvođača:

U Zagrebu:
* The Hives
* Let3
* Father
* TBF
* Siddharta
* Hladno pivo

U Ljubljani:
* The Hives 
* Let3
* Melodrom
* Dubioza Kolektiv
* Gušti & Polona
* Darkwood Dub

## Budućnost
Smjer u kojem će se razvijati program *MTV Adrie* vjerojatno će usko slijediti globalnu evoluciju MTV-ja iz glazbenog u lifestyle program, sa sve manje video spotova i sve više neglazbenih programa.

## Vanjske veze
* MTV Adria - službene stranice 
* ''Iskon & MTV'' 
* MTV.com
Siddharta (sastav)

**Siddharta** je slovenski rock (iako ih neki kritičari ubrajaju u power metal) sastav, koji je nastao 1995. godine i najvjerojatnije je jedan najpoznatijih novijih slovenskih bendova. Krajem 1996. godine imali su prvi nastup s vlastitim pjesmama u klubu K4 u Ljubljani. Šest godina poslije, 13. rujna 2003., imali su veliki koncert na Bežigrajskom stadionu u Sloveniji zajedno sa Simfonijskim orkestrom RTV (Radio televizija Slovenija), kojem je prisustvovalo 34.000 ljudi.

## Članovi
* Tomi Meglič - vokal, prateći vokal, gitara 
* Primož Benko - gitara, prateći vokal
* Jani Hace - bas 
* Tomaž O. Rous - klavijature (od 1999.) 
* Cene Resnik - saksofon, klavijature (od 1996.) 
* Boštjan Meglič - bubnjevi

## Diskografija
* ID (1999.)
* Lunanai EP (2000.)
* Nord (2001.)
* Silikon delta (2002.)
* Rh- (2003.)
* Rh- Bloodbag Limited Edition (2003.)
* Rave EP (2005.)
* Rh- Special Edition (2005.)
* Rh- (English) (2005.)
* My Dice EP (2005.)
* Petrolea (2006.)
'''

## Izvori
* Službene stranice Siddharte
* Myspace - Siddharta

## Vanjske veze
* Službene stranice
* Testtube  - tvrtka odgovorna za videospote Siddharte
Siddharta

**Siddharta** može značiti:

* Siddharta Gautama
* Siddharta (sastav)
* Siddhartha (roman) - knjiga Hermanna Hessea o čovjeku imenom Siddharta (ne o Budi)
** Siddhartha (film) - film snimljen po istoimenoj knjizi
Sully Prudhomme

**Sully Prudhomme**, pravim imenom **René François Armand Prudhomme** (16. ožujka 1839. - 7. rujna 1907), francuski književnik iz doba parnasovskog pokreta, pokreta koji je htio obnoviti eleganciju romantizma u francuskoj poeziji. Godine 1901. je prvi dobio Nobelovu nagradu za književnost.

Prudhomme je studirao znanost, no zbog očne bolesti nije mogao nastaviti karijeru. Prvo je radio u tvornici, no 1860. je počeo studirati pravo. Godine 1865. je počeo pisati malenkolične pjesme inspirirane ljubavi. *Stances at poemes* (1865) sadrži njegovu najpoznatiju poemu *[[Razbijena vaza]]*. *Trials* i *Solitude* su također pisane u tom njegovom početnom sentimentalnom stilu.

Prudhomme se kasnije posvetio lirici parnasovaca pišući djela tako da predstavi filozofske koncepte u obrnutom smislu. Najpoznatija djela u toj seriji su mu *[[Pravda (poezija)|Pravda]]* (1878) i *[[Sreća (poezija|Sreća]]* (1888). Ta su djela kasnije pretvorena u faustijanski način ljubavi. U Francuski akademiju primljen je 1881.